Suspectul de 14 ani în cazul atacului armat la un liceu din SUA a atras atenția FBI din 2023. Reacțiile lui Harris și Trump la tragedie
Atacul armat la un liceu din statul american Georgia care s-a soldat cu cel puțin 4 morți și 9 răniți a fost organizat de un adolescent de doar 14 ani, au anunțat autoritățile din SUA. Mai mult, Colt Gray era în atenția FBI încă de anul trecut cu privire la amenințări anonime publicate online. După tragedie, vicepreședinta Kamala Harris a cerut măsuri pentru a pune capăt „acestei epidemii de violențe cu arme de foc în țara noastră”.